CELEX: 32020D0663
Language: sl
Date: 2020-05-18 00:00:00
Title: Sklep Sveta (SZVP) 2020/663 z dne 18. maja 2020 o spremembi Sklepa 2012/389/SZVP o misiji Evropske unije za krepitev zmogljivosti v Somaliji (EUCAP Somalia)

19.5.2020   
               
               
                  SL
               
               
                  Uradni list Evropske unije
               
               
                  L 157/1
               
            
         SKLEP SVETA (SZVP) 2020/663
         z dne 18. maja 2020
         o spremembi Sklepa 2012/389/SZVP o misiji Evropske unije za krepitev zmogljivosti v Somaliji (EUCAP Somalia)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 16. julija 2012 sprejel Sklep 2012/389/SZVP (1) o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR).
                  
               
                     (2)
                  
                  
                     Svet je 12. decembra 2016 sprejel Sklep (SZVP) 2016/2240 (2), s katerim je mandat misije spremenil tako, da je bil ta poslej osredotočen na krepitev zmogljivosti v Somaliji, misijo pa preimenoval v EUCAP Somalia.
                  
               
                     (3)
                  
                  
                     Svet je 10. decembra 2018 sprejel Sklep (SZVP) 2018/1942 (3), s katerim je spremenil Sklep 2012/389/SZVP, misijo EUCAP Somalia pa podaljšal in ji namenil referenčni finančni znesek za obdobje od 1. januarja 2019 do 31. decembra 2020.
                  
               
                     (4)
                  
                  
                     Politični in varnostni odbor je 4. februarja 2020 spremenil operativni načrt EUCAP Somalia in se strinjal, da bi bilo treba določiti dodatne varnostne ukrepe.
                  
               
                     (5)
                  
                  
                     Sklep 2012/389/SZVP bi bilo treba spremeniti s povečanjem referenčnega finančnega zneska –
                  
               SPREJEL NASLEDNJI SKLEP:
         
            Člen 1
            V členu 13(1) Sklepa 2012/389/SZVP se sedmi pododstavek nadomesti z naslednjim:
            
               „Referenčni finančni znesek za kritje odhodkov, povezanih z EUCAP Somalia, za obdobje od 1. januarja 2019 do 31. decembra 2020 znaša 71 189 005,32 EUR.“
            
         
         
            Člen 2
            Ta sklep začne veljati na dan sprejetja.
         
         
            V Bruslju, 18. maja 2020
            
               
                  Za Svet
               
               
                  Predsednik
               
               G. GRLIĆ RADMAN
            
         
         
            (1)  Sklep Sveta 2012/389/SZVP z dne 16. julija 2012 o misiji Evropske unije za krepitev zmogljivosti v Somaliji (EUCAP Somalia) (UL L 187, 17.7.2012, str. 40).
         
            (2)  Sklep Sveta (SZVP) 2016/2240 z dne 12. decembra 2016 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 337, 13.12.2016, str. 18).
         
            (3)  Sklep Sveta (SZVP) 2018/1942 z dne 10. decembra 2018 o podaljšanju in spremembi Sklepa 2012/389/SZVP o misiji Evropske unije za krepitev zmogljivosti v Somaliji (EUCAP Somalia) (UL L 314, 11.12.2018, str. 56).